Фёдар Альгердавіч Ратненскі быў малодшым сынам Альгерда ад яго першай жонкі, Марыі Віцебскай. У час адной з міжусобіц у Вялікім княстве ён перайшоў разам са сваёй вотчынай у падданства да Кароны Польскай. З яго сыноў Юрый астаўся ў Польшчы, а Раман атрымаў удзельнае Кобрынскае княства. Статус удзельных князёў мелі яго сын Сямён і ўнук Іван - князі кобрынскія. Іван Сямёнавіч у выніку шлюбу з унучкай Андрэя Уладзіміравіча Фядорай Рагацінскай набыў частку спадчыны гэтага князя - Магільна, Славянск, Куносы (пазней яны перайшлі да другога мужа Фядоры - Юрыя Паца). Іван Кобрынскі памёр без нашчадкаў, і таму Кобрын перпйшоў ва ўласнасць вялікага князя.